Plassen+vår+i+august+2017


 * Plassen vår i august**

Vi har vært på flere turer til plassen vår denne måneden.Vi har blant annet vært på blåbærtur. Det ble ikke store fangsten, men gøy var det, og barna fikk erfaringer med at skogen kan by på spennende smaker. I tillegg fikk barna erfaring med at det lønner seg å være tålmodig når man er på blåbærtur. Etterhvert gikk enkelte over til å plukke steiner. Mye lettere å finne, og skålen ble raskere full. Hvor mange steiner får vi plass til i en skål? Det er gøy å leke på plassen. Spesielt gøy er det å leke i den store jordhaugen som ligger her. Barna klatrer, sklir og er kroppslig aktive. Det går nesten ikke an å se hytta vår. Den ligger godt kamuflert oppe i skogen. De siste gangene vi har vært her, er det "Hakkebakkeskogen" som har vært det store leketema. Neste gang skal vi ha et møte, der vi skal planlegge hva vi skal ha på plassen vår.